Հայաստանի Ազգային ժողովի Պաշտպանության, ներքին գործերի և ազգային անվտանգության հարցերի մշտական հանձնաժողովի նախագահ Հրայր Կարապետյանը անցյալ տարի ծանոթացել է USAID-ի կատարած ուսումնասիրություններին և ուրախությամբ պարզել, որ բանակում կոռուպցիան 2-3 անգամ ավելի քիչ է, քան այլ ոլորտներում, օրինակ` հարկայինում կամ ոստիկանությունում։ Դրա պատճառը, ըստ դաշնակցական պատգամավորի, սպայակազմի խստությունն ու զգոնությունն է։